ФСБ: Петербургтегі терактіні ұйымдастырды деген күдікті ұсталды
"ФСБ: Петербургтегі терактіні ұйымдастырды деген күдікті ұсталды" | "https://abai.kz/post/51619"
TITLE: ФСБ: Петербургтегі терактіні ұйымдастырды деген күдікті ұсталды
URL: https://abai.kz/post/51619
META: "ФСБ: Петербургтегі терактіні ұйымдастырды деген күдікті ұсталды" | "https://abai.kz/post/51619"
DATE: 18.04.2017
AUTHOR(s): Абай-ақпарат
TOTAL WORDS: 94
TEXT: Мәскеу облысының Одинцово ауданында Санкт-Петербург метросында болған терактіні ұйымдастырды деген күдікті ұсталған. Бұл жөнінде ФСБ-ның қоғаммен байланыс орталығы хабарлады. Онда 1990 жылы туған Аброр Азимов деген азаматтың ұсталғаны айтылады. Ол Орталық Азияның тумасы. ФСБ мәліметі бойынша, ол Акбаржон Джалиловты терактіге дайындаған. Азимовті Тергеу комитетіне жеткізген. 3 сәуірде Петербург метросының вагонында теракт болып, 14 адам қаза тапты, 50-ге жуығы жараланды. Әзірге бірде-бір топ оқиғаны мойындарына алмады. Тергеу ісі терактіні жасаған 22 жастағы Ресей азаматтығы бар Қырғызстан тумасы Акбаржон Джалилов деп отыр. 6 сәуірде Тергеу комитеті Петербургте және Мәскеуде терактіге күдікті сегіз адамның ұсталғанын хабарлаған. Абай-ақпарат
